**บทสรุปผู้บริหาร**

การประเมินความพึงพอใจของผู้รับบริการองค์การบริหารส่วนตำบลลาดหญ้า อำเภอเมือง จังหวัดกาญจนบุรี โดยมีวัตถุประสงค์เพื่อประเมินระดับความพึงพอใจของประชาชนที่มีต่อการให้บริการขององค์การบริหารส่วนตำบลลาดหญ้า อำเภอเมืองจังหวัดกาญจนบุรี จำนวน 4 ภาระงานประกอบด้วย

1) งานด้านไฟฟ้าสาธารณะ

2) งานด้านการพัฒนาเด็กและเยาวชน

3) งานด้านการสงเคราะห์ผู้สูงอายุและผู้พิการ

4) งานด้านการส่งเสริมศาสนา ศิลปวัฒนธรรม และจารีตประเพณีท้องถิ่น

ซึ่งการประเมินในครั้งนี้เป็นการดำเนินการเชิงสำรวจ (Survey) โดยใช้แบบสอบถามเป็นเครื่องมือในการรวบรวมข้อมูลและกลุ่มตัวอย่างที่ศึกษาในครั้งนี้คือผู้ที่มีส่วนได้ส่วนเสียที่มาขอรับหรือใช้บริการขององค์การบริหารส่วนตำบลลาดหญ้า อำเภอเมือง จังหวัดกาญจนบุรีจำนวน 400 คนโดยใช้การสุ่มตัวอย่างแบบตามความสะดวก (Convenience Sampling) นำมาวิเคราะห์ข้อมูลเชิงสถิติพรรณนาแสดงค่าจำนวนร้อยละค่าเฉลี่ยและส่วนเบี่ยงเบนมาตรฐานซึ่งสามารถสรุปผลการประเมินได้ ดังนี้

**ผลการศึกษาข้อมูลเกี่ยวกับลักษณะส่วนบุคคลของผู้ตอบแบบสอบถาม**พบว่า ผู้ตอบแบบสอบถามส่วนใหญ่เป็นเพศชาย มีอายุระหว่าง 46–55 ปีการศึกษาระดับมัธยมศึกษาตอนปลายหรือเทียบเท่า/ปวช. อาชีพรับจ้าง รายได้เฉลี่ยต่อเดือน 8,001-15,000 บาท และขอรับบริการจากองค์การบริหารส่วนตำบลลาดหญ้า โดยเฉลี่ยต่อปี เฉลี่ยน้อยกว่า 3 ครั้งต่อปี

**ผลการแจกแจงข้อมูลเกี่ยวกับความพึงพอใจต่อการให้บริการขององค์การบริหารส่วนตำบลลาดหญ้า** ผู้ตอบแบบสอบถาม มีระดับความพึงพอใจที่มีต่อการดำเนินงาน การให้บริการขององค์การบริหารส่วนตำบลลาดหญ้า อำเภอเมือง จังหวัดกาญจนบุรี ตามภาระงานด้วยค่าเฉลี่ยที่ 4.658

**ภาพรวมของระดับความพึงพอใจอยู่ในระดับมากที่สุด คิดเป็นร้อยละ 93.16**

เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในงานด้านการสงเคราะห์ผู้สูงอายุและผู้พิการ ในระดับมากที่สุด ด้วยค่าเฉลี่ยที่ 4.750 คิดเป็นร้อยละ 95.08 รองลงมาได้แก่ ความพึงพอใจในงานด้านไฟฟ้าสาธารณะ ในระดับมากที่สุด ด้วยค่าเฉลี่ยที่ 4.672 คิดเป็นร้อยละ 93.44 ความพึงพอใจในงานด้านการส่งเสริมศาสนา ศิลปวัฒนธรรม และจารีตประเพณีท้องถิ่นในระดับมากที่สุด ด้วยค่าเฉลี่ยที่ 4.624 คิดเป็นร้อยละ 92.48 และความพึงพอใจในงานด้านการพัฒนาเด็กและเยาวชนในระดับมากที่สุดด้วยค่าเฉลี่ยที่ 4.586 คิดเป็นร้อยละ 91.72 ตามลำดับ และหากพิจารณาแต่ละภาระงาน พบว่า

**ภาระงานที่ 1 ความพึงพอใจในงานด้านไฟฟ้าสาธารณะ** พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง เมื่อเกิดการชำรุดของไฟสาธารณะ มีเจ้าหน้าที่ดูแลซ่อมแซม รองลงมาคือ การติดตั้งไฟสาธารณะ มีความเหมาะสม และความพึงพอใจในการปฏิบัติงานของเจ้าหน้าที่ดูแลไฟสาธารณะ ในระดับมากที่สุด ด้วยค่าเฉลี่ย 4.76, 4.74 และ 4.65 คิดเป็นร้อยละ 95.20, 94.80 และ 93.00 ตามลำดับ

**ภาระงานที่ 2 ความพึงพอใจในงานด้านการพัฒนาเด็กและเยาวชน** พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง อบต.ฯ มีเจ้าหน้าที่ผู้รับผิดชอบที่รับผิดชอบงานการพัฒนาเด็กและเยาวชน รองลงมาคือ อบต.ฯ มีการดำเนินงานเกี่ยวกับการพัฒนาสภาเด็กและเยาวชน อย่างต่อเนื่อง และอบต.ฯ มีกิจกรรม /โครงการที่พัฒนาเด็กและเยาวชนอย่างเหมาะสม ในระดับมากที่สุด ด้วยค่าเฉลี่ย 4.63, 4.59 และ 4.58 คิดเป็นร้อยละ 92.60, 94.40 และ 94.20 ตามลำดับ

**ภาระงานที่ 3 ความพึงพอใจในงานด้านการสงเคราะห์ผู้สูงอายุและผู้พิการ** พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง เบี้ยยังชีพผู้สูงอายุ/คนพิการ มีความเหมาะสม รองลงมาเท่ากัน 2 ด้าน คือ มีการประชาสัมพันธ์ข่าวสาร ต่าง ๆ ในด้านการขอรับเงินสงเคราะห์ให้แก่ผู้สูงอายุ /คนพิการ และมีการให้บริการรับเรื่อง คำร้องด้านผู้สูงอายุ /คนพิการรวดเร็วและอย่างเหมาะสม และการจ่ายเบี้ยผู้สูงอายุ/คนพิการ ตรงต่อเวลา ในระดับมากที่สุด ด้วยค่าเฉลี่ย 4.78, 4.76 และ 4.74   
คิดเป็นร้อยละ 95.60, 95.20 และ 94.80 ตามลำดับ

**ภาระงานที่ 4 ความพึงพอใจในงานด้านการส่งเสริมศาสนา ศิลปวัฒนธรรม และจารีตประเพณีท้องถิ่น** พบว่า ผู้ตอบแบบสอบถามส่วนใหญ่ให้มีระดับความพึงพอใจในเรื่อง จัดให้มีหรือสนับสนุนกิจกรรมที่เสริมความรู้แก่เด็กและเยาวชนเกี่ยวกับส่งเสริมและทำนุบำรุงศาสนา วัฒนธรรมประเพณี รองลงมา คือ จัดทำหรือรวบรวมข้อมูลด้านศิลปวัฒนธรรม ภูมิปัญญาท้องถิ่น และจัดกิจกรรมเพื่อส่งเสริมแนวทางการดำเนินชีวิตตามหลักเศรษฐกิจพอเพียง หรือการแบ่งปันและเอื้ออาทรต่อกัน  
ในระดับมากที่สุด ด้วยค่าเฉลี่ย 4.68, 4.65 และ 4.62 คิดเป็นร้อยละ 93.60, 93.00 และ 92.40 ตามลำดับ

**กิตติกรรมประกาศ**

รายงานเรื่องการประเมินความพึงพอใจของผู้รับบริการองค์การบริหารส่วนตำบล  
ลาดหญ้า อำเภอเมือง จังหวัดกาญจนบุรีฉบับนี้ได้รับทุนสนับสนุนการดำเนินงานจากองค์การบริหารส่วนตำบลลาดหญ้า

ขอขอบคุณองค์การบริหารส่วนตำบลลาดหญ้า อำเภอเมือง จังหวัดกาญจนบุรีที่กรุณาให้ความอนุเคราะห์การดำเนินการประเมินขอขอบคุณประชากรและเจ้าหน้าที่องค์การบริหารส่วนตำบล  
ลาดหญ้า ที่กรุณาเสียสละเวลาให้ความอนุเคราะห์ในการเก็บรวบรวมข้อมูลและดำเนินการประเมินจนส่งผลให้การประเมินครั้งนี้สำเร็จไปด้วยดี

สุดท้ายประโยชน์ของรายงานการประเมินฉบับนี้ขอมอบให้ผู้สนใจในการศึกษา

คณะผู้ดำเนินงาน

กันยายน 2566